Operació Overlord
L'Operació Overlord és el nom clau per a la invasió del nord-oest europeu durant la II Guerra Mundial pels exèrcits aliats. S'inicià amb el desembarcament de Normandia de 6 de juny de 1944, conegut com a «dia D» i fou l'assalt amfibi més gran de la història. Prop de 160.000 soldats van travessar el canal de la Mànega el 6 de juny, i a final d'agost ja ho havien fet prop de tres milions.